b'\n_START_ARTICLE_\nRedemptoristit\n_START_PARAGRAPH_\nRedemptoristit eli liguoriaanit, virallisesti latinaksi \xe2\x80\x9cCongregatio Sanctissimi Redemptoris\xe2\x80\x9d eli C.Ss.R., on miehille tarkoitettu roomalaiskatolinen s\xc3\xa4\xc3\xa4nt\xc3\xb6kunta, joka on perustettu 1732 ja jonka paavi Benedictus XIV:n hyv\xc3\xa4ksyi 1749. Se on pyhimys, piispa ja kirkonopettaja pyh\xc3\xa4 Alphonsus Maria de Liguorin Italiassa Scalassa l\xc3\xa4hell\xc3\xa4 Amalfia perustama ja alun perin tarkoitettu ty\xc3\xb6skentelem\xc3\xa4\xc3\xa4n hyljeksittyjen maaseutuihmisten keskuudessa Napolin ymp\xc3\xa4rist\xc3\xb6ss\xc3\xa4. S\xc3\xa4\xc3\xa4nt\xc3\xb6kunta koostuu papeista ja vihityist\xc3\xa4 veljist\xc3\xa4. J\xc3\xa4rjest\xc3\xb6 on olennaisesti ja kutsumukseltaan l\xc3\xa4hetysty\xc3\xb6ntekij\xc3\xa4yhteis\xc3\xb6, ja sen j\xc3\xa4senet ovat sen s\xc3\xa4\xc3\xa4nn\xc3\xb6n mukaan vihittyj\xc3\xa4 saarnaamaan Jumalan sanaa k\xc3\xb6yhille. K\xc3\xb6yhyyden, siveyden ja kuuliaisuuden valojen lis\xc3\xa4ksi he vannovat valalla pysyv\xc3\xa4ns\xc3\xa4 s\xc3\xa4\xc3\xa4nt\xc3\xb6kunnassa kuolemaansa asti. _NEWLINE_Toinen redemptoristihengellisyytt\xc3\xa4 noudattava s\xc3\xa4\xc3\xa4nt\xc3\xb6kunta on ainakin Skotlannissa vaikuttava \xe2\x80\x9dFilii Sanctissimi Redeptoris\xe2\x80\x9d eli F.Ss.R. eli niin sanotut transalpaaniset redemptoristit. _NEWLINE_Redemptoristien vaakunassa on Kristuksen k\xc3\xa4rsimyksen v\xc3\xa4lineet eli risti, seiv\xc3\xa4s ja sieni sek\xc3\xa4 Jeesuksen ja Neitsyt Marian lyhennetyt nimet ja s\xc3\xa4\xc3\xa4nt\xc3\xb6kunnan motto eli englanniksi \xe2\x80\x9dWith him is Plentiful Redemption\xe2\x80\x9d, latinaksi \xe2\x80\x9dCopiosa apud eum redemptio\xe2\x80\x9d, joka on per\xc3\xa4isin psalmista 129:7. _NEWLINE_Lis\xc3\xa4ksi redemptoristeilla on suhde Our Lady of Perpetual Help -kuvaan, jota pidet\xc3\xa4\xc3\xa4n pyh\xc3\xa4n Alphonsuksen lis\xc3\xa4ksi heid\xc3\xa4n suojeluspyhimyksen\xc3\xa4\xc3\xa4n ja jonka paavi Pius IX asetutti 1866 redemptoristikirkkoon Roomassa ja kehotti redemptoristeja tekem\xc3\xa4\xc3\xa4n sen tunnetuksi koko maailmassa. Redemptoristien sanotaan tehneen ikonista l\xc3\xa4hetysty\xc3\xb6- ja mariaanisen kuvan koko s\xc3\xa4\xc3\xa4nt\xc3\xb6kunnalle. _NEWLINE_Nyky\xc3\xa4\xc3\xa4n maailmassa on yli 5\xc2\xa0500 redemptoristia, jotka toimivat 82 maassa kaikilla viidell\xc3\xa4 mantereella. Heill\xc3\xa4 on 122 kirkkoa ja vuonna 2018 seurakuntia oli 713. _NEWLINE_Veljeskunnan osoite on Via Merulana 31, 00185 Rooma, Italia.'